**Anexa nr. 2**

**SCHEMA DE AJUTOR DE MINIMIS PENTRU SUȚINEREA SECTORULUI CULTURAL**

# I. DISPOZIŢII GENERALE

**Art. 1 (1)** Se instituie ajutorul de minimis pentru susținerea sectorului cultural, denumit în continuare schemă de ajutor de minimis.

**(2)** Acordarea ajutorului de minimis se va face cu respectarea criteriilor privind ajutorul de minimis stipulate în Regulamentul Comisiei Europene nr. 1407/2013 privind aplicarea art. 107 şi art. 108 din Tratatul privind funcţionarea Uniunii Europene în cazul ajutoarelor de minimis.

**(3)** Prezenta Schemă de ajutor nu intră sub incidenţa obligaţiei de notificare către Comisia Europeană în conformitate cu prevederile Regulamentul Comisiei Europene nr. 1407/2013 privind aplicarea art. 107 şi 108 din Tratatul privind funcţionarea Uniunii Europene în cazul ajutoarelor de minimis.

**(4)** Ministerul Culturii, prin Unitatea de Management a Proiectului, este furnizorul şi administratorul Schemei de ajutor de minimis.

# II. OBIECTIVUL ŞI SCOPUL SCHEMEI

**Art. 2** Obiectivul prezentei Scheme de ajutor de minimis este susținerea sectorului cultural afectat de răspândirea virusului SARS-CoV-2, în vederea relansării activității culturale.

# III. BAZA LEGALĂ

**Art. 3** Prezenta Schemă de ajutor de minimis se aplică cu luarea în considerare şi respectarea dispoziţiilor următoarelor reglementări:

1. Regulamentul Comisiei Europene nr. 1407/2013 privind aplicarea art. 107 şi art. 108 din Tratatul privind funcţionarea Uniunii Europene în cazul ajutoarelor de minimis, cu modificările și completările ulterioare;
2. Ordonanţa de Urgenţă a Guvernului nr. 77 din 3 decembrie 2014 privind procedurile naţionale în domeniul ajutorului de stat, precum şi pentru modificarea şi completarea Legii concurenţei nr. 21/1996, cu modificările și completările ulterioare, denumită în continuare „OUG nr. 77/2014”.

# IV. DOMENIUL DE APLICARE

**Art. 4** Prezenta Schemă *de minimis* se aplică pe teritoriul României persoanelor juridice legal constituite în România, care fac parte din categoriile de Beneficiari eligibili, astfel cum sunt definiți la art. 9.

**Art. 5** Prezenta Schemă nu se aplică pentru:

1. ajutoarele acordate întreprinderilor care au activitate în sectoarele pescuitului şi acvaculturii, astfel cum sunt reglementate de Regulamentul (CE) nr. 104/2000 al Consiliului;
2. ajutoarele acordate întreprinderilor care îşi desfăşoară activitatea în domeniul producţiei primare de produse agricole;
3. ajutoarele acordate întreprinderilor care îşi desfăşoară activitatea în sectorul prelucrării şi comercializării produselor agricole, în următoarele cazuri:
4. atunci când valoarea ajutorului este stabilită pe baza preţului sau a cantităţii unor astfel de produse achiziţionate de la producători primari sau introduse pe piaţă de întreprinderile respective;
5. atunci când ajutorul este condiţionat de transferarea lui parţială sau integrală către producătorii primari;
6. ajutoarele destinate activităţilor legate de export către ţări terţe sau către state membre, respectiv ajutoarelor legate direct de cantităţile exportate, ajutoarelor destinate înfiinţării şi funcţionării unei reţele de distribuţie sau destinate altor cheltuieli curente legate de activitatea de export;
7. ajutoarele condiţionate de utilizarea preferenţială a produselor naţionale faţă de produsele importate;
8. ajutoarele acordate întreprinderilor care au activităţi şi în sectorul cărbunelui, în sensul Regulamentului (CE) nr. 1407/2002;
9. ajutoarele pentru achiziţia de vehicule de transport rutier de mărfuri, acordate întreprinderilor care efectuează şi transport rutier de mărfuri în numele terţilor.

**Art. 6** În cazul în care o întreprindere își desfășoară activitatea atât în sectoarele enumerate mai sus, cât și în unul sau mai multe sectoare sau domenii de activitate incluse în domeniul de aplicare al prezentei Scheme, aceasta se aplică ajutoarelor acordate pentru sectoarele sau activitățile eligibile, cu condiția ca furnizorul să se asigure, prin mijloace corespunzătoare, precum separarea activităților sau o distincție între costuri, că activitățile desfășurate în sectoarele excluse din domeniul de aplicare al prezentei Scheme nu beneficiază de ajutoare *de minimis* acordate în conformitate cu Schema.

# V. DEFINIŢII

**Art. 7** În sensul prezentei Scheme de ajutor *de minimis*, următorii termeni se definesc astfel:

1. **activitate economică** – furnizarea de bunuri, lucrări și servicii pe o piață;
2. **ajutor *de minimis*** – ajutor limitat conform normelor Uniunii Europene la un nivel care nu distorsionează concurența și/sau comerțul cu statele membre, respectiv 200.000 euro per întreprindere/ întreprindere unică, pe o perioadă de trei ani fiscali consecutivi – 2 ani fiscali încheiați anteriori și anul fiscal în curs, indiferent dacă ajutorul a fost acordat din surse naţionale sau europene, cu excepția întreprinderilor care efectuează transport rutier de mărfuri în numele unor terți sau contra cost pentru care se aplică un plafon de 100.000 euro. În cadrul prezentei Scheme, ajutorul *de minimis* este acordat sub formă de microgranturi;
3. **ajutor utilizat abuziv** – ajutorul utilizat de beneficiar fără respectarea condiţiilor de acordare detaliate în prezenta Schemă;
4. **apel** – modalitate competitivă de depunere, evaluare și selecție a unor dosare de finanțare ce se înscriu în obiectivele prezentei Scheme și care respectă prevederile acesteia;
5. **avantaj** – orice beneficiu economic pe care întreprinderea nu l-ar fi putut obține în condiții normale de piață, și anume în absența intervenției statului. Ori de câte ori situația financiară a unei întreprinderi este îmbunătățită ca rezultat al intervenției statului în condiții care diferă de condițiile normale de piață, există un avantaj;
6. **beneficiar de ajutor de minimis** – beneficiar eligibil din România, întreprindere, care beneficiază de sprijin financiar nerambursabil în cadrul prezentei Scheme de ajutor de minimis;
7. **cheltuieli eligibile** – costurile detaliate în cadrul prezentei Scheme;
8. **conflict de interese** – situația în care o persoană implicată în procesul de selecție deține interese directe sau indirecte care sunt sau par a fi incompatibile cu exercitarea imparțială și/sau obiectivă a funcțiilor legate de procesul de selecție. Aceste interese pot fi legate de interese economice, afinități politice sau naționale, legături de familie sau personale, alte interese comune cu cele ale solicitantului sau ale partenerului său, sau orice alte interese care pot influența activitatea imparțială și obiectivă a persoanei implicate în selecția proiectelor. De asemenea, vor fi avute în vedere și prevederile privind conflictul de interese din legislația națională incidentă;
9. **contract de finanțare** – contractul încheiat între furnizor/administrator și beneficiar (beneficiar de ajutor de minimis), care reglementează drepturile și obligațiile aferente implementării unui proiect și prin intermediul căruia este acordat ajutorul de minimis sub formă de microgranturi;
10. **data acordării ajutorului de minimis** – data la care dreptul legal de a primi ajutorul este conferit beneficiarului, în speță, data semnării contractului de finanțare între beneficiar și furnizor/administrator;
11. **domenii culturale** – artele spectacolului (teatru, muzică, dans), artele vizuale (pictură, sculptură, film, fotografie), patrimoniu cultural, muzee, cultură scrisă, audio-vizual, educație culturală.
12. **dosar de finanțare** – totalitatea documentelor depuse în cadrul apelului, conținând cererea de finanțare, documentele obligatorii și alte documente suport;
13. **furnizor/administrator schemă ajutor de minimis** - Ministerul Culturii prin Unitatea de Management a Proiectului;
14. **întreprindere** – orice entitate care desfășoară o activitate economică, indiferent de statutul său juridic și de modul în care este finanțată;
15. **întreprindere unică** – în conformitate cu prevederile art. 2 alin. (2) din Regulamentul (UE) nr. 1407/2013, include toate întreprinderile între care există cel puțin una dintre relațiile următoare:
16. o întreprindere deţine majoritatea drepturilor de vot ale acţionarilor sau ale asociaţilor unei alte întreprinderi;
17. o întreprindere are dreptul de a numi sau de a revoca majoritatea membrilor organelor de administrare, de conducere sau de supraveghere ale unei alte întreprinderi;
18. o întreprindere are dreptul de a exercita o influenţă dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
19. o întreprindere care este acţionar sau asociat al unei alte întreprinderi şi care controlează singură, în baza unui acord cu alţi acţionari ori asociaţi ai acelei întreprinderi, majoritatea drepturilor de vot ale acţionarilor sau asociaţilor întreprinderii respective.

Întreprinderile care întrețin, prin intermediul uneia sau mai multor întreprinderi, oricare dintre relațiile la care se face referire la punctele i-iv sunt considerate întreprinderi unice. Conceptul de „întreprindere”, respectiv „întreprindere unică” se poate aplica şi în cazul persoanelor fizice sau al entităților deținute de aceleași persoane fizice. Cu toate acestea, simpla deţinere a unor acţiuni nu înseamnă desfăşurarea unei activităţi economice. Analiza se va face de la caz la caz. În cazul în care beneficiarul ajutorului de minimis este o întreprindere unică, plafonul maxim al ajutorului de minimis acordat și cumulul se calculează prin totalizarea valorilor aferente întreprinderilor aflate în cel puțin una dintre relațiile menționate la punctele i-iv;

1. **microgrant** – sprijin financiar nerambursabil acordat într-o singură tranșă, sub formă desumă forfetară, în baza contractului de finanțare.

# VI. CONDIŢII DE ELIGIBILITATE PENTRU ACTIVITĂŢI ŞI BENEFICIARI

**Art. 9** **(1)** În accepțiunea prezentei Scheme de ajutor de minimis, toți beneficiarii eligibili sunt considerați întreprinderi.

**(2) Categoriile de beneficiari** eligibili în cadrul prezentei Scheme sunt:

1. organizație neguvernamentală, în sensul definiției de la art. 7 din prezenta Schemă, constituită în baza Legii nr. 21/1924 pentru persoanele juridice (Asociații și Fundații) sau a Ordonanţei Guvernului nr. 26/2000 cu privire la asociaţii şi fundaţii, aprobată prin Legea nr.246/2005, cu modificările şi completările ulterioare, cu scop/obiectiv/activitate cu conținut și caracter cultural într-unul dintre domeniile culturale. Scopul/obiectivul/activitatea trebuie să fie înscris în documentele statutare ale organizației neguvernamentale și înregistrate în Registrul Asociațiilor și Fundațiilor la data depunerii solicitării de ajutor.
2. societate constituită în baza Legii nr. 31/1990 privind societăţile, republicată, cu modificările şi completările ulterioare, cu activitate într-unul dintre domeniile de activitate din Lista de coduri CAEN eligibile – Anexa nr. 2 la prezenta Schemă. Domeniul de activitatea trebuie să fie înscris în obiectul de activitate al societății și autorizat la data depunerii proiectului, indiferent dacă reprezintă activitatea principală sau secundară a întreprinderii.

**(3)** Beneficiarii eligibili sunt entitățile care îndeplinesc cumulativ toate criteriile enumerate mai jos:

* 1. au calitatea de persoană juridică înregistrată în România, respectiv au personalitate juridică;
  2. au fost înființați și au desfășurat activitate cu conținut și caracter cultural într-unul din domeniile culturale înainte de 01.01.2020 conform raportului de activitate asumat de reprezentantul legal al solicitantului;
  3. nu au înregistrat venituri din vânzarea de bilete în anul 2019 sau veniturile din vânzare de bilete în anul 2019 nu depășesc 122.500 lei
  4. își mențin activitatea pe o perioadă de cel puțin 6 luni de la acordarea formei de sprijin sub formă de microgrant.
  5. nu se află în una din următoarele situații:

1. beneficiarul este în faliment, în insolvență sau în lichidare, activitățile sale sunt sub administrare judiciară, face obiectul unui concordat preventiv, mandat ad-hoc sau alt acord încheiat cu creditorii, și-a suspendat activitatea comercială, face obiectul unor proceduri legate de aceste aspecte și se află în orice altă situație similară care ar decurge dintr-o procedură asemănătoare prevăzută de legislația sau reglementările europene și naționale;
2. beneficiarul sau reprezentantul legal au făcut obiectul unei hotărâri judecătorești rămase definitive pentru fraudă, corupție, participare la o organizație criminală, spălare de bani sau finanțarea terorismului, infracțiuni aferente terorismului sau infracțiuni legate de activități teroriste, exploatarea prin muncă a copiilor sau alte forme de trafic de persoane sau orice altă activitate ilegală care aduce atingere intereselor financiare ale Uniunii Europene sau ale donatorilor publici internaționali, inclusiv condamnări definitive în cauze referitoare la obținerea și utilizarea fondurilor nerambursabile europene și/sau provenind de la donatori publici internaționali și a fondurilor publice naționale aferente acestora;
3. beneficiarul sau reprezentantul legal au fost condamnați printr-o hotărâre judecătorească rămasă definitivă pentru o infracțiune legată de conduita lor profesională;
4. beneficiarul sau reprezentantul legal au făcut obiectul unei hotărâri judecătorești sau decizii administrative rămase definitive cu privire la o abatere profesională gravă, deoarece au încălcat legile, regulamentele sau standardele etice ale profesiei din care face parte solicitantul sau deoarece se fac vinovați de orice conduită abuzivă care le afectează credibilitatea profesională, atunci când această conduită trădează o intenție frauduloasă sau o neglijență gravă;
5. beneficiarul sau reprezentantul legal au încercat, direct sau prin interpuși, să obțină informații confidențiale sau să influențeze furnizorul/administratorul prezentei scheme în timpul procesului de evaluare;
6. beneficiarul sau reprezentantul legal au furnizat informații false furnizorului/administratorului prezentei scheme, nu furnizează sau nu sunt în măsură să prezinte informațiile/documentele justificative solicitate în vederea selecției proiectului pentru finanțare;
7. beneficiarul sau reprezentantul legal se află în orice situație de conflict de interese, definit în conformitate cu prevederile naţionale/europene în vigoare, care ar putea apărea în legătură cu prezentul apel de proiecte - un conflict de interese ar putea apărea mai ales ca urmare a unor interese economice, afinități politice sau naționale, legături familiale sau emoționale sau orice altă legătură relevantă sau orice alt interes comun;
8. solicitantul sau reprezentantul legal au informat cu întârziere furnizorul/administratorul prezentei scheme despre orice situație care ar constitui un conflict de interese ori ar putea da naștere unui conflict de interese;
9. beneficiarul este subiectul unei decizii de recuperare a unui ajutor de minimis/de stat ce nu a fost deja executată şi creanţa nu a fost integral recuperată.
   1. nu este instituție religioasă sau partid politic, indiferent de forma de organizare;
   2. beneficiarul respectă legislația națională și europeană în vigoare cu privire la acordarea ajutorului de stat/de minimis, inclusiv în ceea ce privește cumulul, așa cum acesta este definit în prezenta Schemă;
   3. beneficiarul este direct responsabil pentru inițierea, pregătirea, derularea activităților culturale;
   4. beneficiarul dispune de resurse financiare suficiente și stabile, precum și de competențele profesionale și calificările necesare pentru derularea activităților culturale;
   5. beneficiarul dispune de resursele necesare pentru finanţarea tuturor costurilor neeligibile, inclusiv a costurilor conexe, dacă este cazul;
   6. beneficiarul nu primește ajutor în cadrul Schemei de *stat pentru susținerea cultural.*
   7. beneficiarul își asumă obligația de a informa imediat furnizorul în situația în care activitățile culturale sunt aprobat(e) la finanțare din alte fonduri publice/fonduri externe nerambursabile.

**(3) ACTIVITĂȚI ELIGIBILE**

Se consideră activitate eligibilă în cadrul prezentei scheme orice activitate cu caracter și conținut cultural derulată în România în oricare din domeniile culturale cuprinse în prezenta Schemă.

**VII.** **FORMA AJUTORULUI**

**Art. 10** Ajutorul de minimis se acordă sub formă de microgranturi.

**VIII. VALOAREA MICROGRANTURILOR**

# Art. 11 Valoarea maximă a ajutorului de minimis este echivalentul în lei al sumei de 8.000 euro/beneficiar de ajutor de minimis și se acordă o singură dată, într-o singură tranșă, sub formă de sumă forfetară.

# VIII. CONDIŢII GENERALE DE ACORDARE A AJUTORULUI DE MINIMIS

**Art. 12 (1)** Ajutorul se acordă întreprinderilor sau întreprinderilor unice, după caz, în limita sumei reprezentate de pragul *de minimis*, astfel:

1. Valoarea brută totală a ajutoarelor *de minimis* acordate unei întreprinderi unice nu poate depăşi echivalentul în lei a 200.000 Euro, la data semnarii contractului, pe o perioadă de trei ani fiscali consecutivi – 2 ani fiscali încheiați anteriori și anul fiscal în curs, indiferent dacă ajutorul a fost acordat din surse naţionale sau europene;
2. Pentru întreprinderile ce activează şi în sectorul transporturilor de mărfuri în contul terților sau contra cost, valoarea brută totală a ajutoarelor *de minimis* acordate unei întreprinderi unice nu poate depăşi echivalentul în lei a 100.000 Euro, pe o perioadă de trei ani fiscali consecutivi -2 ani fiscali încheiați anteriori și anul fiscal în curs- indiferent dacă ajutorul a fost acordat din surse naţionale sau europene;
3. În cazul în care o întreprindere care efectuează transport rutier de mărfuri în numele unor terți sau contra cost desfășoară și alte activități pentru care se aplică plafonul de 200.000 Euro, în cazul întreprinderii respective se aplică plafonul de 200.000 Euro, cu condiția că suma de care beneficiază activitatea de transport rutier de mărfuri nu depășește 100.000 Euro și că ajutoarele *de minimis* nu se folosesc pentru achiziționarea de vehicule pentru transportul rutier de mărfuri.

**(2)** Plafonul stabilit va fi exprimat, ca valoare brută, înainte de deducerea unor eventuale taxe sau a altor obligaţii fiscale.

**(3)** În cazul în care valoarea totală a ajutoarelor *de minimis* acordate unei întreprinderi/ întreprinderi unice pe o perioadă de trei ani fiscali consecutivi – 2 ani fiscali încheiați anteriori și anul fiscal în curs- cumulată cu valoarea alocării financiare acordate în conformitate cu prevederile prezentei Scheme, depăşeşte plafoanele *de minimis* menţionate la art. 12 alin. (1), întreprinderea solicitantă nu poate beneficia de prevederile Schemei, nici chiar pentru acea fracţie din ajutor care nu depăşeşte aceste plafoane.

**(4)** În cazul fuziunilor sau al achizițiilor, atunci când se stabilește dacă un nou ajutor *de minimis* acordat unei întreprinderi noi sau întreprinderii care face achiziția depășește plafonul relevant, se iau în considerare toate ajutoarele *de minimis* anterioare acordate tuturor întreprinderilor care fuzionează. Ajutoarele *de minimis* acordate legal înainte de fuziune sau achiziție rămân legal acordate.

**(5)** În cazul în care o întreprindere se împarte în două sau mai multe întreprinderi separate, ajutoarele *de minimis* acordate înainte de separare se alocă întreprinderii care a beneficiat de acestea, și anume, în principiu, întreprinderii care preia activitățile pentru care au fost utilizate ajutoarele *de minimis*. În cazul în care o astfel de alocare nu este posibilă, ajutoarele *de minimis* se alocă proporțional pe baza valorii contabile a capitalului social al noilor întreprinderi la data la care separarea produce efecte.

**(6)** Beneficiarul își va asuma îndeplinirea tuturor criteriilor prevăzute în prezenta schemă prin declarație pe proprie răspundere.

**(7)** Contractul de finanțare, precum şi toate drepturile şi obligaţiile decurgând din executarea acestuia, nu pot face obiectul cesiunii totale sau parțiale, novației, subrogației sau oricărui alt mecanism de transmisiune şi/sau transformare a obligaţiilor şi drepturilor din contract de către beneficiarul ajutorului de minimis.

# VIII. REGULI PRIVIND CUMULUL AJUTOARELOR DE MINIMIS

**Art. 13** **(1)** Pentru a beneficia de sprijin financiar nerambursabil în cadrul prezentei Scheme, solicitantul va da, înainte de semnarea contractului de finanțare, o declaraţie pe proprie răspundere privind ajutoarele *de minimis* primite în anul în curs şi în ultimii doi ani fiscali anteriori încheiați – Anexa nr. 1 la prezenta Schemă.

**(2)** În cazul în care valoarea totală a ajutoarelor *de minimis* acordate unei întreprinderi/ întreprinderi unice pe o perioadă de trei ani consecutivi – valoarea cumulată pe doi ani anteriori încheiați și anul în curs, inclusiv valorea acordată în conformitate cu prevederile prezentei Scheme – depăşeşte pragul de 200.000 Euro, respectiv 100.000 Euro pentru întreprinderile care activează şi în domeniul transporturilor de mărfuri în contul terţilor sau contra cost, echivalent în lei, Promotorul de proiect nu poate beneficia de prevederile Schemei nici chiar pentru acea fracţiune din ajutor care nu depăşeşte acest plafon, chiar dacă a fost semnat contractul de finanțare.

**Art. 14** Ajutoarele *de minimis* acordate în cadrul prezentei Scheme nu se vor cumula cu alte ajutoarele de stat acordate pentru aceleaşi costuri eligibile sau cu ajutoare de stat acordate pentru aceeaşi măsură de finanţare pentru capital de risc, dacă un astfel de cumul ar depăşi intensitatea sau valoarea maximă relevantă a ajutorului de stat stabilită pentru condițiile specifice ale fiecărui caz de un regulament sau o decizie de exceptare pe categorii adoptată de Comisie. Ajutoarele *de minimis* care nu se acordă pentru costuri eligibile specifice sau nu sunt legate de aceste costuri pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisie.

**Art. 15** Ajutoarele *de minimis* acordate în conformitate cu Regulamentul nr. 1407/2013 pot fi cumulate cu ajutoarele *de minimis* acordate în conformitate cu Regulamentul nr. 360/2012 în limita plafonului de 500.000 Euro.

**Art. 16** Ajutoarele *de minimis* acordate în conformitate cu prezenta Schemă pot fi cumulate cu ajutoarele *de minimis* acordate în conformitate cu alte regulamente *de minimis* în limita plafonului de 200.000 Euro pe durata a trei ani fiscali -2 ani fiscali încheiați anteriori și anul fiscal în curs-, respectiv 100.000 Euro pentru întreprinderile care activează şi în domeniul transporturilor de mărfuri în contul terţilor sau contra cost.

**Art. 17 (1)** Ajutoarele *de minimis* se consideră acordate la data semnării contractului de finanțare.

**(2)** În cazul în care furnizorul/administratorul constată, ca urmare a introducerii contractelor de finanțare semnate în sistemul RegAS, că nu este respectată condiția de cumul al ajutoarelor de stat/ *de minimis*, contractul este desființat de plin drept, beneficiarul fiind notificat în acest sens.

**Art. 18** Respectarea plafonului *de minimis* are în vedere o întreprindere/ întreprindere unică. Astfel, dacă între întreprinderile care beneficiază de sprijinul prezentei Scheme există cel puțin una dintre relațiile menţionate la definiția întreprinderii unice de la art. 7, respectivele structuri vor fi tratate ca o singură «întreprindere unică», iar valoarea ajutorului *de minimis* acordat tuturor structurilor constituente, cumulat pe o perioadă de 3 ani fiscali, respectiv anul curent şi 2 ani anteriori încheiați, împreună cu suma solicitată, nu va depăşi suma de 200.000 Euro, respectiv 100.000 Euro pentru întreprinderile care efectuează transport de mărfuri în contul terţilor sau contra cost.

**Art. 19** Micrograntul l acordat în cadrul prezentei Scheme nu este transmisibil și nici nu poate fi trecut de la un proiect la altul.

# **IX. DURATA SCHEMEI**

**Art. 20. (1)** **)** Perioada de valabilitate a Schemei de ajutor de minimis, în care vor fi acordate ajutoare de minimis, este de la data intrării în vigoare a ordonanței de urgență, până la data de 31 decembrie 2023.

**(2)** Perioada în care se vor efectua plățile ajutorului de minimis este 01 martie 2021 – 31 decembrie 2023.

# X. BUGETUL SCHEMEI

**Art. 21** Valoarea totală estimată a bugetului Schemei este de 40.000.000 Euro, respectiv valoarea estimată de 193.400.000 lei, la cursul mediu anual InforEuro din anul 2020 de 4,835 lei/euro.

**Art. 22** Numărul estimat de beneficiari de ajutor *de minimis* este de maximum 5.000.

# XII. EFECTE

**Art. 23** **(1)** Prin prezenta schemă se urmărește sprijinirea sectorului cultural în vederea relansării activității culturale. Activitățile culturale sprijinite urmăresc revigorarea spațiului cultural grav afectat de criza pandemică și păstrarea ocupării forței de muncă din domeniile culturale.

**(2)** Prin intermediul schemei vor fi sprijinite aprox. 5000 de entități private din domeniile culturale.

# XIII. MODALITATEA DE IMPLEMENTARE A SCHEMEI

**Art. 24 (1)** Pentru a beneficia de prevederile prezentei Scheme, solicitanții trebuie să înainteze un dosar de finanţare către furnizorul de ajutor *de minimis*, conținând cererea de finanțare și alte documente detaliate în Ghidul Solicitantului, aprobat prin Ordin al Ministrului Culturii.

**(2)** Dosarele de finanțare se depun în cadrul apelului ce va fi anunțat pe pagina de internet a Ministerului Culturii și a Unității de Management a Proiectului din cadrul Ministerului Culturii.

# XIV. EVALUARE ȘI CONTRACTARE

**Art. 25 (1)** În procesul de evaluare și contractare se aplică principiile bunei guvernări, transparenței, egalității, eficienței și toleranței zero față de corupție.

**(2)** Dosarele de finanțare depuse în cadrul apelului sunt selectate la finanțare în ordinea depunerii, cu respectarea criteriilor de eligibilitate care vor fi stabilite în Ghidul solicitantului, aprobat prin Ordin al Ministrului Culturii.

**(3)** Verificarea respectării criteriilor de eligibilitate se face pe eșantion de 1% din numărul total al dosarelor de finanțare depuse în sistemul electronic.

# XV. CHELTUIELI ELIGIBILE

**Art. 26 (1)** **Cheltuielile eligibile** în cadrul prezentei Scheme sunt acele cheltuieli care respectă principiile generale privind eligibilitatea cheltuielilor precizate în Ghidul Solicitantului, și care se încadrează în una dintre următoarele categorii:

1. cheltuieli cu personalul angajat pentru derularea activităților culturale, reprezentând salariile și contribuțiile sociale aferente și alte costuri legale;
2. cheltuieli cu onorarii, inclusiv contractele de drepturi de autor, necesare derulării activităților culturale;
3. cheltuieli cu serviciile necesare derulării activităților culturale;
4. cheltuieli legate de achiziția de materiale consumabile și obiectelor de inventar necesare derulării activităților culturale;
5. cheltuieli cu achiziția/închirierea de active corporale și necorporale necesare derulării activităților culturale;
6. cheltuieliadministrative care se referă la plata utilităţilor: energie termică, energie electrică, apă, canalizare, salubritate, gaze naturale; telefon, fax, servicii poştale, curierat rapid şi reţele de comunicaţii; pază, curățenie; chirie.
7. cheltuieli privind echipamentele de protecție medicală, inclusiv materiale de dezinfecție pentru protecția împotriva răspândirii virusului SARS-CoV- 2

**(2)** Cheltuiala cu taxa pe valoarea adăugată este eligibilă dacă este nerecuperabilă.

**(3)** Verificarea asigurării tipurilor de cheltuieli eligibile se face pe eșantion de 1% în scopul validării justificării sumei forfetare.

**(4)** Beneficiarii de microgranturi vor depune o declarație pe proprie răspundere prin care își vor asuma faptul că utilizarea microgranturilor în alte scopuri decât cele prevăzute de prezenta ordonanță de urgență atrage după sine recuperarea ajutorului acordat împreună cu plata accesoriilor pentru recuperarea ajutorului de stat.

**(5)** Cheltuielile acoperite din alte surse fonduri publice/fonduri externe nerambursabile nu sunt eligibile.

# XVI. REGULI PRIVIND RAPORTAREA ŞI MONITORIZAREA AJUTORULUI DE MINIMIS

**Art. 27** Raportarea şi monitorizarea ajutoarelor *de minimis* acordate în baza prezentei Scheme se fac în conformitate cu legislaţia Uniunii Europene şi cu prevederile Regulamentului privind procedurile de monitorizare a ajutoarelor de stat, pus în aplicare prin Ordinul Preşedintelui Consiliului Concurenţei nr. 175, publicat în Monitorul Oficial al României, Partea I, nr. 436 din data de 28.06.2007.

**Art. 28** Furnizorul de ajutor *de minimis* și beneficiarul de ajutor *de minimis* păstrează evidenţa detaliată a ajutoarelor acordate în baza prezentei Scheme pe o durată de 10 ani de la data la care ultima alocare specifică a fost acordată în baza schemei. Această evidenţă trebuie să conţină toate informaţiile necesare pentru a demonstra respectarea condiţiilor impuse de legislaţia europeană în domeniul ajutorului de stat.

**Art. 29 (1)**Furnizorul are obligaţia de a supraveghea permanent ajutoarele de minimis acordate, aflate în derulare, şi de a dispune măsurile care se impun în cazul încălcării condiţiilor impuse prin prezenta Schemă de ajutor de minimis.

**(2)** Furnizorul are obligaţia de a transmite Consiliului Concurenţei, în formatul şi în termenul prevăzut de Regulamentul privind procedurile de monitorizare a ajutoarelor de stat, toate datele şi informaţiile necesare pentru monitorizarea ajutoarelor *de minimis* la nivel naţional.

**(3)** În cazul în care există îndoieli serioase cu privire la datele transmise de către furnizor, Consiliul Concurenţei poate să solicite date şi informaţii suplimentare şi, după caz, să facă verificări la faţa locului.

**(4)** În cazul în care furnizorul nu are date definitive privind valoarea ajutorului *de minimis*, acesta va transmite valori estimative.

**(5)** Erorile constatate de furnizor şi corecţiile legale, anulări, recalculări, recuperări, rambursări, se raportează până la 31 martie a anului următor anului de raportare.

**(6)** Furnizorul va transmite spre informare Consiliului Concurenţei prezenta Schemă în termen de 15 zile de la data adoptării acesteia, conform art. 17 al Ordonanței de urgență a Guvernului nr. 77/2014.

**Art. 30** Pe baza unei cereri scrise, furnizorul va transmite Comisiei Europene, prin intermediul Consiliului Concurenţei, în 20 de zile lucrătoare sau în termenul fixat în cerere, toate informaţiile pe care Comisia Europeană le consideră necesare pentru evaluarea respectării condiţiilor acestei scheme de ajutor *de minimis*.

**Art. 31** Modul de utilizare al sprijinului financiar nerambursabil sub prezenta Schemă este supus controlului furnizorului, precum și al autorităților publice cu atribuții de audit și control în domeniul fondurilor nerambursabile.

# XVII. RECUPERAREA AJUTORULUI DE MINIMIS

**Art. 32** **(1)** Stoparea și recuperarea ajutoarelor acordate se realizează de către furnizorul Schemei de ajutor *de minimis*, conform prevederilor Ordonanței de urgență a Guvernului nr. 77/2014, aprobată cu modificări și completări prin Legea nr. 20/2015, cu modificările ulterioare, Ordonanței de urgență a Guvernului nr. 66/2011, aprobată cu modificări și completări prin Legea nr. 142/2012, cu modificările și completările ulterioare și Normelor metodologice emise de furnizorul ajutorului *de minimis*. Normele de recuperare emise de furnizor vor fi transmise, spre informare, Consiliului Concurenței, în termen de 5 zile lucrătoare de la momentul aprobării acestora.

**(2)** Ajutorul de minimis se va recupera integral în cazul în care:

* 1. sunt încălcate condițiile specifice legislației de minimis prevăzute de Regulamentul nr. 1407/2013;
  2. ulterior încheierii contractului de finanțare, se constată neconcordanţe între starea de fapt şi cele declarate de către beneficiar în dosarul de finanţare, inclusiv, dar fără a se limita la, neîndeplinirea condițiilor de eligibilitate a beneficiarului, partenerilor și proiectului/activităților;
  3. este încălcată interdicția privind cesiunea contractului de finanțare;
  4. în orice altă situație în care se impune această măsură.

**(3)** Furnizorul poate decide recuperarea parțială a ajutorului *de minimis*, în limita sumei utilizate abuziv, dacă în urma analizei efectuate, constată că au fost încălcate alte condiții decât cele prevăzute la alin. (2).

**(4)** Ajutorul *de minimis* care trebuie recuperat include și dobânda aferentă, datorată de la data plății ajutorului până la data recuperării acestuia.

**(5)** Rata dobânzii aplicabile este cea stabilită prin Regulamentul (UE) 2015/1589 al Consiliului din 13 iulie 2015 de stabilire a normelor de aplicare a art. 108 din Tratatul privind funcționarea Uniunii Europene, publicat în Jurnalul Oficial al Uniunii Europene seria L, nr. 248 din 24 septembrie 2015.

**(6)** Rata dobânzii aplicabile este rata în vigoare la data la care ajutorul de stat utilizat abuziv a fost pus la dispoziţia beneficiarului - data efectuării plății avansului și/sau prefinanțărilor.

**(7)** Această dobândă va fi calculată începând cu data efectuării plății avansului sau prefinanțărilor, după caz, până la data recuperării integrale a fracției de sumă/sumei totale utilizate abuziv. În cazul în care dobânda nu a putut fi recuperată în anul anterior, aceasta va fi purtătoare de dobândă, fiind aplicabil principiul capitalizării.

**(8)** Furnizorul emite decizii prin care se dispune stoparea sau recuperarea ajutoarelor *de* *minimis* acordate. Aceste decizii au caracter de titlu executoriu. Deciziile de stopare/recuperare emise de furnizor vor fi transmise, spre informare, Consiliului Concurenței, în termen de 5 zile lucrătoare.

# XVIII. REGULI PRIVIND TRANSPARENŢA

**Art. 33** Schema de ajutor *de minimis* va fi publicată integral pe pagina de internet a furnizorului, [www.cultura.ro](http://www.cultura.ro) și [www.umpcultura.ro](http://www.umpcultura.ro).

**Art. 34** În cazul în care solicitantul este eligibil pentru a primi finanțare în cadrul prezentei Scheme şi este selectat pentru finanțare în urma procesului de evaluare, furnizorul comunică în scris beneficiarului de ajutor *de minimis* cuantumul maxim al ajutorului ce poate fi acordat și caracterul acestuia, făcând referire expresă la Regulamentul (UE) nr. 1407/2013.

**Anexa nr. 1 la prezenta Schemă**

**Declarația întreprinderii/ întreprinderii unice privind cumulul ajutoarelor de stat/de minimis” a Schemei de ajutor de minimis pentru susținerea sectorului cultural**

Subsemnatul <*numele reprezentantului legal / persoanei împuternicite, astfel cum acesta apare în BI/CI*>, posesor al BI/CI seria <*……*> nr. <*…………*>, eliberat/ă de <*……………*>, CNP <*…………*>, având ............<*funcția*> în cadrul <*denumirea organizației*>, în calitate de beneficiar al proiectului <*titlu proiect*>, cunoscând că falsul în declarații este pedepsit de legea penală, **declar pe propria răspundere** următoarele:

***<Denumirea organizației***> este întreprindere unică:

DA |\_|

NU |\_|

Dacă DA, bifați relația/relațiile în care se încadrează:

|\_| o întreprindere deține majoritatea drepturilor de vot ale acționarilor sau ale asociaților celeilalte întreprinderi;

|\_| o întreprindere are dreptul de a numi sau de a revoca majoritatea membrilor consiliului de administrație, de conducere ori de supraveghere al celeilalte întreprinderi;

|\_| o întreprindere are dreptul de a exercita o influență dominantă asupra celeilalte întreprinderi, în temeiul unui contract încheiat cu această întreprindere sau al unei clauze din statutul acesteia;

|\_| o întreprindere este acționară sau asociată a celeilalte întreprinderi și deține singură, în baza unui acord cu alți acționari ori asociați ai acelei întreprinderi, majoritatea drepturilor de vot ale acționarilor sau asociaților întreprinderii respective.

*Întreprinderile care întrețin, prin intermediul uneia sau mai multor întreprinderi, oricare dintre relațiile menționate mai sus sunt considerate întreprinderi unic*e.

*Dacă se bifează cel puțin una dintre relațiile de mai sus, menționați denumirile entităților care constituie întreprinderea unică:*

*……………………………………………………………………………………………..*

*……………………………………………………………………………………………..*

*…………………………………………………………………………………………….*

Activitățile pentru care solicit finanțarea fac obiectul altui ajutor de minimis/de stat în cadrul altor programe/subprograme cu finanțare publică nerambursabilă.

DA |\_|

NU |\_|

*Dacă se bifează DA, detaliați:*

*……………………………………………………………………………………………..*

*……………………………………………………………………………………………..*

*…………………………………………………………………………………………….*

În ultimii 3 (trei) ani fiscali, inclusiv anul în curs, am beneficiat de ajutoare *de minimis* sau de stat, individual sau cumulativ cu celelalte întreprinderi împreună cu care constituim o întreprindere unică în conformitate cu definiția din schemă.

DA |\_|

NU |\_|

*Dacă se bifează DA, completați tabelul de mai jos[[1]](#footnote-2)*:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Beneficiarul ajutorului *de minimis* sau de stat**  **(pentru toate întreprinderile care constituie întreprindere unică)** | | **Tip ajutor**  **(*de minimis*/ de stat)** | **Anul acordării ajutorului** | **Furnizorul de ajutor** | **Programul prin care s-a beneficiat de finanțare** | **Cuantumul ajutorului acordat**  **(euro)** |
| **Denumire** | **C.U.I./CIF** |
| **1** |  |  |  |  |  |  |  |
| **2** |  |  |  |  |  |  |  |
| **3** |  |  |  |  |  |  |  |

Declar pe propria răspundere că toate informațiile furnizate și consemnate în prezenta declarație sunt corecte și complete și înțeleg că orice omisiune sau incorectitudine în prezentarea informațiilor în scopul de a obține avantaje pecuniare este pedepsită conform legii.

*Semnătură electronică*

**Anexa nr. 2 la prezenta Schemă**

**Lista codurilor CAEN eligibile\***

|  |  |  |
| --- | --- | --- |
|  | 58. ACTIVITĂȚI DE EDITARE | |
|  | 5811 | Activități de editare a cărților |
|  | 59. ACTIVITĂȚI DE PRODUCȚIE CINEMATOGRAFICĂ, VIDEO ȘI DE PROGRAME DE TELEVIZIUNE; ÎNREGISTRĂRI AUDIO ȘI ACTIVITĂȚI DE EDITARE MUZICALĂ | |
|  | 5911 | Activități de producție cinematografică, video și de programe de televiziune |
|  | 5914 | Proiecția de filme cinematografice |
|  | 5920 | Activități de realizare a înregistrărilor audio și activități de editare muzicală |
|  | 74. ALTE ACTIVITĂȚI PROFESIONALE, ȘTIINȚIFICE ȘI TEHNICE | |
|  | 7420 | Activități fotografice |
|  | 82. ACTIVITĂȚI DE SECRETARIAT, SERVICII SUPPORT ȘI ALTE ACTIVITĂȚI DE SERVICII PRESTATE ÎN PRINCIPAL ÎNTREPRINDERILOR | |
|  | 8230 | Activități de organizare a expozițiilor, târgurilor și congreselor |
|  | 85. ÎNVĂȚĂMÂNT | |
|  | 8552 | Învățământ în domeniul cultural (limbi străine, muzică, teatru, dans, arte plastice etc.) |
|  | 90. ACTIVITĂȚI DE CREAȚIE ȘI INTERPRETARE ARTISTICĂ | |
|  | 9001 | Activități de interpretare artistică (spectacole) |
|  | 9002 | Activități upport pentru interpretare artistică (spectacole) |
|  | 9003 | Activități de creație artistică |
|  | 9004 | Activități de gestionare a sălilor de spectacole |
|  | 91. ACTIVITĂȚI ALE BIBLIOTECILOR, ARHIVELOR, MUZEELOR ȘI ALTE ACTIVITĂȚI CULTURALE | |
|  | 9101 | Activități ale bibliotecilor și arhivelor |
|  | 9102 | Activități ale muzeelor |
|  | 9103 | Gestionarea monumentelor, clădirilor istorice și a altor obiective de interes turistic |

**\*cu condiția încadrării activității desfășurate în domeniile culturale definite în prezenta schemă**

1. Se va completa în mod obligatoriu, chiar dacă organizația nu este întreprindere unică și nu se încadrează la niciuna dintre cele patru relații care definesc întreprinderea unică, dacă organizația solicitantă a beneficiat de ajutor de stat/de minimis în ultimii trei ani fiscali, inclusiv anul în curs. [↑](#footnote-ref-2)